Dra plaas só aan kind oor | Landbou
Dra plaas só aan kind oor
'n Plaas in die distrik Mooirivier. Foto: Johan Norval
Die eerste opsie om 'n plaas aan 'n kind oor te dra, is om dit aan hom of haar te verkoop. Dit is 'n baie seker opsie vir die kind, want sodra die plaas oorgedra is, is hy of sy die nuwe eienaar. Die koop kan gefinansier word by wyse van 'n leningsrekening van die ouer aan die kind.
Die volgende belastingimplikasies is van toepassing: Hereregte en BTW. Hereregte is betaalbaar tensy die plaas as 'n lopende saak oorgedra kan word ná 'n skriftelike ooreenkoms tussen die koper en die verkoper, op voorwaarde dat albei vir BTW geregistreer is. In so 'n geval sal BTW teen 'n nulkoers van toepassing wees.